Daniel Denver Swartz, oftewel Rimestein, is gebore en getoë in Mitchell’s Plein. Hy’t sy woordtalent ontdek op die ouderdom van dertien, toe hy gevra was om ’n vers vir 'n Hip Hop groep te skryf. Sedertien slyp hy sy vaardighede as Afrikaanse rymelaar, MC, liriekskrywer en performer.
Sy floei van rym en woordspel getuig van ’n fyn oor en baie talent en hy rym nie net oor die harde bene nie, maar ook oor die sagte vleisies van coloured-wees.
“Met skrif maak rym elke vers ‘n ekspidisie” – Dit is ‘n kort lyn uit die eerste snit Rymkletskuns wat die toon vir die album stel. Daar is sonder twyfel ‘n skryf tegniek wat die tegniese aspekte van poësie in ag neem. Hip-Hop is net die avenue wat ‘n natuurlike wordsmith sy talent na vore bring.